Diari Oficial de la Generalitat Valenciana


Sumari del DOGV 4854, del 01-10-2004 (2004/9229)

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri d'Educació, Cultura i Esport i la Comunitat Valenciana per a la millora de la qualitat de l'ensenyança no universitària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4854

Data del DOGV
:   01-10-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/9229


Data del document
:   10-09-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * ensenyament
    * cooperació administrativa
    * administració central

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col'laboració entre el Ministeri d'Educació, Cultura i Esport i la Comunitat Valenciana per a la millora de la qualitat de l'ensenyança no universitària. [2004/9229]
  
Subscrit, després de la tramitació prèvia reglamentària, entre el Ministeri d'Educació, Cultura i Esport i la Comunitat Valenciana, el 15 d'octubre de 2002, un Conveni de col'laboració per a la millora de la qualitat de l'ensenyança no universitària, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0657/2004, i que figura com a annex d'esta resolució.
  
València, 10 de setembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL·LABORACIÓ ENTRE EL MINISTERI D'EDUCACIÓ, CULTURA I ESPORT I LA COMUNITAT VALENCIANA PER A LA MILLORA DE LA QUALITAT DE L'ENSENYANÇA NO UNIVERSITÀRIA.
  
A Madrid, a 15 d'octubre de 2002
  
INTERVENEN
  
D'una part, Pilar del Castillo Vera, ministra d'Educació, Cultura i Esport, nomenada pel Reial Decret 551/2000, de 27 d'abril (BOE de 28 d'abril de 2000).
  
I d'altra part, Manuel Tarancón Fandos, conseller de Cultura i Educació de la Comunitat Autònoma Valenciana, en virtut del nomenament efectuat pel Decret 6/2000 del president, de 22 de maig (DOGV de 23 de maig de 2000).
  
La primera intervé en ús de competència que li atorguen l'article 6.1 i la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'Acord de Consell de Ministres de 3 de juliol de 1998.
  
El segon intervé en ús de les competències que li atorga l'Acord del Govern Valencià de 30 de juliol de 2002.
  
Les parts es reconeixen recíprocament capacitat per a la firma d'este conveni.
  
MANIFESTEN
  
Primer
  
Que l'article 149.1, número 1, en relació amb el 30 i el 13, de la Constitució Espanyola, disposa que l'estat té competència exclusiva per a l'establiment de les condicions bàsiques que garantisquen la igualtat de tots els espanyols en l'exercici dels drets i en compliment dels deures constitucionals, i normes bàsiques per al desenrotllament de l'article 27 de la Constitució, a fi de garantir el compliment de les obligacions dels poders públics en esta matèria, així com en matèria de bases i coordinació de la planificació general de l'activitat econòmica.
  
Segon
  
Que en l'article 35 de la Llei Orgànica 5/1982, d'1 de juliol (BOE.de 10 de juliol de 1982) que aprova l'Estatut d'Autonomia de la Comunitat Valenciana, s'establix la competència de la Comunitat Autònoma en matèria d'ensenyança.
  
Tercer
  
Que els Reials Decrets 3473/2000 i 3474/2000, de 29 de desembre, pels quals s'establixen les ensenyances mínimes corresponents a l'Educació Secundària Obligatòria i al Batxillerat, han portat a terme una reforma d'estes ensenyances per mitjà d'una nou disseny de les ensenyances mínimes, bàsiques en tot el territori nacional, a fi de millorar la seua qualitat a través de l'actualització i aprofundiment dels currículums de les àrees que es modifiquen.
  
Quart
  
Que, a fi de garantir l'eficàcia d'estes reformes, el Ministeri d'Educació, Cultura i Esport, en l'àmbit de la seua política educativa tendent que el sistema educatiu col'labore a aconseguir l'objectiu del creixement econòmic per mitjà de la formació del capital humà que requerix una societat competitiva, i això amb caràcter d'igualtat per a tots els ciutadans, considera necessari participar conjuntament amb les Comunitats Autònomes en el finançament de la posada en marxa de les mesures que s'arrepleguen en el present conveni de col'laboració.
  
Quint
  
Que ambdós administracions entenen que és necessari realitzar conjuntament accions dirigides a millorar la qualitat de l'ensenyança no universitària, elevant el nivell de cultura general de la població i desenrotllant l'actitud individual a l'ocupació com a forma d'intensificar el vincle entre competitivitat, ocupació, educació i formació.
  
Sext
  
La Comissió Delegada del Govern per a Política Autonòmica ha autoritzat la subscripció d'este conveni amb data. 17 de juny de 2002 (Acord de Consell de Ministres de 2 de març de 1990).
  
En el Consell de Ministres de 19 de juliol de 2002, a proposta del Ministeri d'Hisenda i en compliment de l'article 61.5 de la Llei General Pressupostària, ha sigut autoritzada la modificació de percentatges necessària per a assumir el finançament en exercicis futurs prevista en el conveni.
  
A causa del seu caràcter plurianual, tal com establix l'article 74.4 del Reial Decret Legislatiu 1.091/1988, de 23 de setembre, que aprova el Text Refós de la Llei General Pressupostària, el present conveni ha sigut autoritzat per Acord del Consell de Ministres de data 19 de juliol de 2002.
  
Per això, les parts firmants, a fi d'estipular el règim d'aportacions financeres i compromisos que els corresponen en el període 2002/2005, acorden les següents:
  
CLÀUSULES
  
Clàusula 1. Objecte del conveni
  
El present conveni té per objecte, a fi de contribuir a la millora de la qualitat de l'ensenyança no universitària, establir les aportacions financeres i les actuacions a realitzar amb les administracions firmants.
  
Les actuacions a portar a terme per esta Comunitat Autònoma seran les següents:
  
- Equipament de centres d'Educació Infantil i Primària, i de Secundària i Règim Especial (projectes d'inversió QR010 i QR020).
  
- Construcció i reforma de centres d'Educació Infantil i Primària (projecte EC010 i ER010).
  
- Reforma, ampliació i construcció de centres d'Educació Secundària i de Règim Especial (projectes ER020, EM020 i EC020)
  
Les aportacions de la Comunitat Valenciana seran d'igual import i anualitats que les previstes pel Ministeri d'Educació, Cultura i Esport, i es realitzaran a càrrec del capítol Vl, Inversions Reals, dels programes pressupostaris 422.20 Ensenyança Primària i 422.30 Ensenyança Secundària i de Règim Especial.
  
Si per causes sobrevingudes no es poguera executar alguna de les actuacions previstes, podrà substituir-se per una altra (sempre que es justifique la seua necessitat), dins del mateix programa pressupostari i sense poder sobrepassar en cap cas el cost total, prèvia comunicació per part de la Comunitat Autònoma al Ministeri d'Educació, Cultura i Esport i acceptació d'este.
  
Clàusula 2. Aportacions econòmiques
  
Els compromisos d'aportació econòmica de les administracions firmants per al compliment del present conveni ascendixen a un total de 9.881.841,02 €.
  
El Ministeri d'Educació, Cultura i Esport aportarà, com a màxim, la quantitat total de 4.940.920,51 €, segons les anualitats que figuren en la present clàusula.
  
La Comunitat Autònoma aportarà, com a mínim, la quantitat total de 4.940.920,51€, amb iguals anualitats que el Ministeri, a càrrec dels programes 422.20 i 422.30, al 50% en cada un d'ells.
  
Les aportacions del Ministeri d'Educació, Cultura i Esport s'efectuaran a càrrec de l'aplicació pressupostària 18.03.750, programa 422C del corresponent pressupost de gastos del departament, d'acord amb la següent distribució d'anualitats expressades en euros:
  
 2002 2003 2004 2005 total
  
 1.565.636,53 2.889.065,19 653.823,35 555.510,89 4.940.920,51
  
Clàusula 3. Instrumentació del pagament
  
El Ministeri d'Educació, Cultura i Esport procedirà a transferir a la Comunitat Autònoma Valenciana el cinquanta per cent de l'aportació anual al principi de cada un dels anys assenyalats i l'altre cinquanta per cent prèvia justificació de l'execució de les obres i equipaments per l'import total de les quantitats previstes en la clàusula segona d'este conveni i amb la conformitat d'un membre de cada administració d'entre els designats per a la Comissió de Seguiment.
  
Clàusula 4. Compromisos de la comunitat autònoma
  
La Comunitat Autònoma es compromet a:
  
- Aplicar els fons previstos als gastos corresponents a l'execució de les mesures que s'arrepleguen en l'objecte d'este conveni de col'laboració.
  
- Informar de la posada en marxa de les citades mesures i proporcionar al Ministeri d'Educació, Cultura i Esport la informació que demane en relació amb el present conveni.
  
Clàusula 5. Comissió de seguiment
  
En el termini dels dos mesos següents a la firma d'este conveni, es constituirà una Comissió de Seguiment integrada per representants d'ambdós parts i de composició paritària. Les funcions de presidència i secretaria de la dita Comissió correspondran al Ministeri d'Educació, Cultura i Esport.
  
De la representació de l'administració General d'Estat formarà part una membre designat per la Delegació del Govern a la Comunitat Autònoma.
  
Les funcions de la Comissió seran:
  
- Resoldre les qüestions relatives al compliment i interpretació del present conveni.
  
- Realitzar el seguiment de les actuacions al conveni.
  
Clàusula 6. Vigència i resolució
  
La vigència del present conveni s'estendrà des del moment de la subscripció fins que s'efectue la liquidació final.
  
Les possibles qüestions litigioses que puga donar lloc l'aplicació, interpretació, modificació, efectes i resolució del present conveni seran resoltes de conformitat amb el que disposa la Llei Reguladora de la Jurisdicció Contenciosa Administrativa.
  
I, com a prova de conformitat, firmen el present conveni en dos exemplars, quedant un exemplar en poder de cada una de les part firmants, en el lloc i data damunt indicats.
  
Pel Ministeri d'Educació, Cultura i Esport, la ministra d'Educació, Cultura i Esport: Pilar del Castillo Vera.
  
Per la Comunitat Autònoma Valenciana, el conseller de Cultura i Educació: Manuel Tarancón Fandos.